10. การควบคุมภายใน

  []บริษัทฯ มีหน่วยงานซึ่งมีหน้าที่และความรับผิดชอบด้านตรวจสอบภายใน
  โดยมีวัตถุประสงค์เพื่อช่วยเหลือผู้ปฏิบัติงานทุกระดับของบริษัทฯ
  ให้สามารถปฏิบัติหน้าที่ได้อย่างมีประสิทธิผล
  และสนับสนุนให้หน่วยปฏิบัติงานทุกระดับมีการตรวจสอบตนเองให้มีการควบคุมภายในที่เพียงพอ

  ฝ่ายตรวจสอบของบริษัทฯ จะรายงานผลการตรวจสอบต่อเจ้าหน้าที่บริหาร
  คณะกรรมการตรวจสอบ และคณะกรรมการบริษัท
  โดยทำหน้าที่สอบทานความถูกต้องเชื่อถือได้และความครบถ้วนของข้อมูลต่างๆ สอบทานการ
  ควบคุมดูแลการเก็บรักษาและการใช้ทรัพย์สิน
  ประเมินความเพียงพอและประสิทธิภาพของระบบการควบคุมภายในของระบบงานต่างๆ
  พร้อมทั้งวางแผนการตรวจสอบและจัดให้มีการปฏิบัติตามแผน

  สรุปความเห็นของคณะกรรมการบริษัทเกี่ยวกับความเพียงพอและเหมาะสมของระบบควบคุมภายใน

  คณะกรรมการบริษัท ในการประชุมคณะกรรมการของบริษัทฯ ครั้งที่ 10/2543 เมื่อวันที่ 19
  ตุลาคม 2543 ได้ ร่วมกันพิจารณาให้ความเห็นเกี่ยวกับระบบควบคุมภายในของบริษัทฯ
  และบริษัทย่อย ตามแบบประเมินความ เพียงพอของระบบควบคุมภายใน และมีความเห็นว่าบริษัทฯ
  และบริษัทย่อย มีระบบควบคุมภายในที่มีความ พอเพียงเหมาะสม
  และไม่มีข้อบกพร่องที่เป็นสาระสำคัญแต่อย่างใด โดยสามารถสรุปได้ดังนี้

  องค์กรและสภาพแวดล้อม

  บริษัทฯ มีการจัดการโครงสร้างองค์กรอย่างเหมาะสม
  และกำหนดเป้าหมายการดำเนินธุรกิจที่ชัดเจนและสามารถวัดผลได้
  รวมทั้งพิจารณาถึงสิ่งจูงใจให้แก่พนักงานว่าเป็นไปอย่างสมเหตุสมผล อีกทั้ง บริษัทฯ
  ได้กำหนดหน้าที่ของเจ้าหน้าที่แต่ละระดับและฝ่ายงานอย่างชัดเจน
  มีนโยบายและระเบียบปฏิบัติที่เป็นลายลักษณ์อักษรในด้านการเงิน การจัดซื้อ
  การบริหารทั่วไปและอื่นๆ ที่รัดกุมสามารถป้องกันการทุจริต

  การบริหารความเสี่ยง

  บริษัทฯ ดำเนินการประเมินปัจจัยความเสี่ยงซึ่งจะมีผลกระทบต่อการประกอบธุรกิจของบริษัทฯ
  รวมทั้งกำหนดมาตรการในการลดความเสี่ยงและติดตามเหตุการณ์ที่เป็นสาเหตุของปัจจัยความเสี่ยงเหล่านั้นอย่างสม่ำเสมอ
  เช่น ความเสี่ยงจากอัตราแลกเปลี่ยน ความเสี่ยงจากราคาน้ำมัน
  และความเสี่ยงจากการสูญเสียบุคลากร เป็นต้น

  การควบคุมการปฏิบัติงานของฝ่ายบริหาร

  บริษัทฯ
  ได้กำหนดขอบเขตอำนาจหน้าที่และวงเงินอนุมัติของฝ่ายบริหารในแต่ละระดับอย่างชัดเจนและเป็น
  ลายลักษณ์อักษร รวมทั้งมีการแบ่งแยกอำนาจหน้าที่ความรับผิดชอบในงานด้านอนุมัติ
  บันทึกบัญชีและข้อมูล สารสนเทศ และดูแลจัดเก็บทรัพย์สิน ออกจากกันโดยเด็ดขาด
  เพื่อป้องกันการกระทำที่ทุจริต

  ระบบสารสนเทศและการสื่อสารข้อมูล

  บริษัทฯ ให้ความสำคัญต่อระบบสารสนเทศและการสื่อสารข้อมูล มีนโยบายการบัญชีที่เหมาะสม
  มีการจัดเตรียมข้อมูลที่สำคัญต่างๆ ต่อที่ประชุมคณะกรรมการของบริษัทฯ
  และผู้ถือหุ้นอย่างเพียงพอในระยะเวลาที่เหมาะสม มีการจัดเก็บเอกสารเช่น รายงานการประชุม
  เอกสารประกอบการบันทึกบัญชีไว้อย่างละเอียด ครบถ้วนเป็น หมวดหมู่
  ซึ่งสามารถตรวจสอบได้ในกรณีที่ต้องการ

  []ระบบการติดตาม

  บริษัทฯ
  ได้ดำเนินการติดตามผลการดำเนินงานเปรียบเทียบกับเป้าหมายที่กำหนดไว้อย่างสม่ำเสมอ เพื่อ
  ดำเนินการแก้ไขได้ภายในระยะเวลาที่เหมาะสมหากผลการดำเนินงานแตกต่างจากเป้าหมายนั้น
  รวมทั้งฝ่าย ตรวจสอบภายในของบริษัทฯ
  ได้มีการตรวจสอบการปฏิบัติงานอย่างอิสระและสม่ำเสมอ เพื่อรายงานผลต่อ
  คณะกรรมการตรวจสอบ

ตัวอย่างการควบคุมภายใน

-   เจ้าหน้าที่บริหารและพนักงานจะได้รับส่วนลดในการเดินทางโดยสารสายการบินไทย
    ทั้งนี้อัตราส่วนลดประเภทและจำนวนของบัตรโดยสารที่ได้รับ
    จะขึ้นอยู่กับอายุงานของเจ้าหน้าที่บริหารและพนักงาน
    โดยการใช้สิทธิในแต่ละครั้งจะต้องได้รับการตรวจสอบจากหน่วยงานดูแลสวัสดิการพนักงาน
    ให้ไปตามสิทธิที่ได้รับตามระเบียบของบริษัท ในส่วนของนักการเมือง ข้าราชการประจำ
    ไม่มีสิทธิพิเศษอื่นนอกจากส่วนลดตามระเบียบกระทรวงการคลังกำหนด

-   ในส่วนของตั๋วเครื่องบินตามโครงการสะสมไมล์
    จะมีระบบบัญชีรองรับเพื่อตรวจสอบกับระบบสมาชิกในการควบคุมไมล์ที่สะสม
    และการใช้สิทธิของสมาชิก

-   ในการจัดหาเครื่องบินจะต้องผ่านความเห็นชอบของกระทรวงต้นสังกัด สภาพัฒนาฯ
    และได้รับอนุมัติจากคณะรัฐมนตรี เสนอความเห็นชอบจากคณะกรรมการบริษัทฯ
    และขออนุมัติวงเงินจัดหาจากที่ประชุมใหญ่ผู้ถือหุ้น

-   ฝ่ายการพาณิชย์จะเป็นผู้พิจารณาตัวแทนจำหน่ายบัตรโดยสาร
    และระวางบรรทุกสินค้าตามหลักเกณฑ์ที่กำหนด และนำเสนอบริษัทฯ
    เพื่อแต่งตั้งเป็นตัวแทนจำหน่ายบัตรโดยสาร และตัวแทนจำหน่ายระวางบรรทุกสินค้า

คณะกรรมการตรวจสอบได้เข้าร่วมประชุมกับคณะกรรมการบริษัทฯ ทุกครั้ง
และที่ผ่านมาไม่ได้มีความเห็นที่แตกต่างกัน